Den tidligere danske politiker Peter Brixtofte er død.

Det erfarer Ekstra Bladet.

Peter Brixtofte blev 66 år gammel.

Han blev i dag fundet død alene i sin lejlighed i Farum af en af sine døtre.

Han efterlader sig tre døtre, syv børnebørn og sin kæreste Nadia. Brixtoftes mor er 95 år gammel og bor på plejehjem.

Se også: Familien efter Brixtoftes død: Kæmpede med alkoholmisbrug

Igennem flere forskellige årrækker var Brixtofte medlem af Folketinget for Venstre, men det var som Farums borgmester, hvilket han blev i 1986, at han for alvor gjorde sig bemærket i offentligheden.

I den første årrække fik han skabt masser af positiv opmærksomhed om kommunen bl.a. på grund af behandlingen af ældre og sine integrationsprojekter. Det endte dog brat i 2002, da han måtte forlade sin borgmesterpost og senere skifte bopælen i Farum ud med en celle i Horserød statsfængsel.

Detroniseret bykonge

Farums bykonge blev således dømt skyldig i groft mandatsvig, efter dagbladet BT blandt andet havde afsløret borgmesteren i at have spist særdeles godt og drukket meget dyre vine på skatteborgernes regning.

De dyre vine var en del af en større hovedsag, som derudover indeholdt tiltaler om vennetjenester og ulovlige millionlån.

Brixtoftes nære ven: Han var et følsomt menneske

Men en anden større sponsorsag, hvor Brixtofte lod Farum Kommune betale overpris for bl.a. pensionistrejser og byggeopgaver, hvorefter overprisen blev betalt som sponsorstøtte til lokale boldklubber, endte også med at blive dyr for Venstre-manden.

Bent Falbert: Da Brixtofte kyssede mig

Både ved Byretten og i Landsretten blev Brixtofte idømt i alt fire års fængsel for groft mandatsvig, to år for hver sag. Højesteret stadfæstede dommen i sponsorsagen i 2008.

I alt afsonede Peter Brixtofte to år.

Henrik Qvortrup om Brixtofte: Han virkede afklaret, men bitter

Se også: Engell: Han nåede de højeste højder og de dybeste dybder

Se også: Send din hilsen til Peter Brixtofte her

Don Ø: Jeg sendte Brixtofte på afvænning

Se også: Mimi: Peter var så varm og kærlig